
เริ่มประชุมเวลา 09.30 น.
เลขานุการ	เรียนท่านประธานสภาได้ตรวจสอบบัญชีรายชื่อผู้เข้าประชุมครบตรงกับบัญชีรายชื่อ จำนวนสมาชิกสภาเข้าร่วมประชุม 11 ท่าน ครบองค์ประชุมเชิญประธานสภาดำเนินการประชุมตามระเบียบวาระการประชุม เชิญครับ
ประธานสภา	ท่านสมาชิกสภาทุกท่าน ผู้เข้าร่วมประชุมตรงกับวันที่ 8 กันยายน 2563 ขนาดนี้เวลาประมาณ 09.30 น.เริ่มการประชุม
ระเบียบวาระที่ 1	เรื่องที่ประธานแจ้งให้ที่ประชุมทราบ
ประธานสภา	ครับสำหรับวันนี้มี 2 เรื่องด้วยกันครับ เรื่องที่ 1 เกี่ยวกับการเข้าร่วมประชุมสัมมนาโครงการซึ่งได้รับหนังสือจากมหาลัยราชภัฎยะลา ในการอบรมองค์กรปกครองส่วนท้องถิ่นกับการบริหารขยะมูลฝอยอย่างมีประสิทธิภาพ ซึ่งสอดคล้องกับนโยบายรัฐบาลและเทคนิคในการประชุมสภาอย่างมืออาชีพ ซึ่งจัดที่จังหวัดภูเก็ต 18 – 20 สามวันด้วยกัน สามารถลงรายชื่อได้ที่กระผมหรือเจ้าหน้าที่ธุรการก็ได้ครับ เรื่องที่ 2 ท่านปลัดได้ย้ายมาใหม่ครับ ก็ขอเชิญแนะนำตัวหน่อยครับ
ระเบียบวาระที่ 2	เรื่องรับรองรายงานการประชุม
-ไม่มี
ระเบียบวาระที่ 3		เรื่องที่เสนอใหม่
ประธานสภา	ซึ่งก็ต่อเนื่องจากการประชุมครั้งที่ 1 ญัตติร่างเทศบัญญัติงบประมาณรายจ่ายประจำปีงบประมาณ พ.ศ.2564 วาระที่ 2,3 ซึ่งวาระที่ 1 เราก็ได้ประชุมรับหลักการเป็นที่เรียบร้อย และได้ตั้งคณะกรรมการแปรญัตติ ซึ่งก็มี 3 ท่านด้วยกัน และได้มีการเสนอแปรญัตติ เชิญท่านเลขานุการคณะกรรมการแปรญัตติได้เสนอบันทึกในการแปรญัตติ เชิญครับ
เลขานุการแปรญัตติ	เรียนประธานสภา ผมนายสมพงศ์  ศรีเงิน ในฐานะเลขานุการคณะกรรมการการแปรญัตติตามที่สภาเทศบาลตำบลหนองพ้อได้มีมติแต่งตั้ง คณะกรรมการแปรญัตติ มีจำนวน 3 ท่าน ประกอบด้วย     นายประสิทธิ์  จันทร,นายถาวร  ห้วนแจ่มและนายสมพงศ์  ศรีเงิน ได้กำหนดยื่นเสนอคำแปรญัตติไว้ระหว่างวันที่ 25 – 27 สิงหาคม 2563 นั้น คณะกรรมการแปรญัตติได้ประชุม เมื่อวันที่ 24 สิงหาคม 2563 เวลา 09.30 น. เพื่อทำการเลือกประธานกรรมการแปรญัตติฯ และเลขานุการ ที่ประชุมได้เลือกนายประสิทธิ์  จันทร เป็นประธานกรรมการแปรญัตติฯและเลือกนายสมพงศ์  ศรีเงินเป็นเลขานุการ ในการนี้ สมาชิกสภาเทศบาล ได้ยื่นเสนอคำแปรญัตติจำนวน 2 ท่าน ดังนี้
1.นายกมล  ฉิมรักษ์ ขอเสนอแปรญัตติ แผนงานการศาสนาวัฒนธรรมและนันทนาการ
2.นายสมเกียรติ  เกื้อชู ขอเสนอแปรญัตติ แผนงานบริหารงานทั่วไป และแผนงานเคหะและชุมชน รายละเอียดปรากฏตามแบบเสนอคำแปรญัตติที่แนบมาพร้อมกับรายงานฉบับนี้ 
ทั้งนี้ประธานกรรมการแปรญัตติได้เชิญสมาชิกสภาเทศบาล ผู้ที่ขอเสนอแปรญัตติในวันที่ 1 กันยายน 2563 เวลา 09.30 ณ ห้องประชุมสภาเทศบาลตำบลหนองพ้อ คณะกรรมการได้มาประชุม 3 ท่าน ครบองค์ประชุม มีสมาชิกสภาเทศบาล ที่เสนอคำแปรญัตติมาประชุม ตามที่นัดประชุม ประธานกรรมการเปิดประชุมและดำเนินการประชุมตามระเบียบวาระ และดำเนินการพิจารณาคำขอแปรญัตติ ตามแผนงานที่ได้เสนอขอแปรญัตติ ดังนี้
1.นายกมล  ฉิมรักษ์ เสนอขอแปรญัตติ แผนงานการศาสนาวัฒนธรรมและนันทนาการ งานกีฬาและนันทนาการ โครงการแข่งขันกีฬาต้านยาเสพติดหนองพ้อเกมส์ ตั้งไว้ 80,000 บาทขอตัดรายจ่ายทั้งโครงการและนำไปเพิ่มในแผนงานเคหะและชุมชน งานไฟฟ้าถนน งบลงทุน ค่าที่ดินและสิ่งก่อสร้าง โครงการก่อสร้างถนนคอนกรีตเสริมเหล็ก สายเกาะปาบ – ท่าพลับ หมู่ที่ 3              โดยนายสุพัฒน์  หนูจีนเส้ง นายกเทศมนตรีตำบลหนองพ้อได้ให้คำรับรอง 
มติที่ประชุมคณะกรรมการแปรญัตติเห็นชอบ 3 เสียง ให้ตัดรายจ่ายทั้งโครงการแข่งขันกีฬาต้านยาเสพติดหนองพ้อเกมส์ เพื่อนำไปใช้จ่ายในโครงการก่อสร้างถนนคอนกรีตเสริมเหล็กสายเกาะปาบ – ท่าพลับ หมู่ที่ 3
			2.นายสมเกียรติ  เกื้อชู เสนอขอแปรญัตติ ดังนี้
2.1แผนงานบริหารงานทั่วไป งานบริหารทั่วไป รายจ่ายเกี่ยวเนื่องกับการปฏิบัติราชการที่ไม่เข้าลักษณะรายจ่ายหมวดอื่นๆ โครงการฝึกอบรมเพิ่มประสิทธิภาพการปฏิบัติงานตามหลักการบริหารกิจการบ้านเมืองที่ดี ตั้งไว้ 100,000 บาท ขอตัดรายจ่ายทั้งโครงการและนำไปตั้งจ่ายเพิ่มในแผนงานเคหะและชุมชน งานไฟฟ้าถนน งบลงทุน ค่าที่ดินและสิ่งก่อสร้าง โครงการก่อสร้างถนนคอนกรีตเสริมเหล็ก สายเกาะปาบ – ท่าพลับ หมู่ที่ 3  โดยนายสุพัฒน์  หนูจีนเส้ง นายกเทศมนตรีตำบลหนองพ้อได้ให้คำรับรอง 
มติที่ประชุมคณะกรรมการแปรญัตติเห็นชอบ 3 เสียง ให้ตัดรายจ่ายทั้งโครงการฝึกอบรมเพิ่มประสิทธิภาพการปฏิบัติงานตามหลักการบริหารกิจการบ้านเมืองที่ดี เพื่อนำไปใช้จ่ายในโครงการก่อสร้างถนนคอนกรีตเสริมเหล็ก สายเกาะปาบ – ท่าพลับ หมู่ที่ 3
2.2แผนงานเคหะและชุมชน งานไฟฟ้าถนน งบลงทุน ค่าที่ดินและสิ่งก่อสร้าง โครงการก่อสร้างถนนคอนกรีตเสริมเหล็ก สายเกาะปาบ – ท่าพลับ หมู่ที่ 3 ตั้งไว้ 1,059,000 บาท ขอตัดรายจ่ายในส่วนของงานวัสดุคัดเลือกปรับพื้นทาง จำนวน 100,822.02 บาท ตามแบบประมาณราคา  และนำไปจ่ายในงานอื่นๆ ในโครงการก่อสร้างถนนคอนกรีตเสริมเหล็ก สายเกาะปาบ – ท่าพลับ หมู่ที่ 3 เพื่อให้ได้ความยาวเพิ่มขึ้น โดยนายสุพัฒน์  หนูจีนเส้ง นายกเทศมนตรีตำบลหนองพ้อได้ให้คำรับรอง 
มติที่ประชุมคณะกรรมการแปรญัตติ เห็นชอบ จำนวน 3 เสียง ให้ตัดรายจ่าย งานวัสดุคัดเลือกปรับพื้นทาง และนำไปจ่ายในงานอื่นๆ ในโครงการก่อสร้างถนนคอนกรีตเสริมเหล็ก สายเกาะปาบ – ท่าพลับ หมู่ที่ 3
ทั้งนี้รวมรายจ่ายที่ขอตัดรายจ่ายในร่างเทศบัญญัติรายจ่ายประจำปีงบประมาณพ.ศ.2564 มีจำนวน 180,000 บาท และตัดรายจ่ายในงานวัสดุคัดเลือกปรับพื้นทางในโครงการก่อสร้างถนนคอนกรีตเสริมเหล็ก สายเกาะปาบ – ท่าพลับ หมู่ที่ 3 จำนวน 100,822.02 บาท เพื่อนำไปจ่ายในงานอื่นๆ ในโครงการก่อสร้างถนนคอนกรีตเสริมเหล็ก สายเกาะปาบ – ท่าพลับ หมู่ที่ 3 เพื่อให้ได้ความยาวเพิ่มขึ้น ทั้งนี้รายจ่ายในร่างเทศบัญญัติรายจ่ายประจำปีงบประมาณพ.ศ.2564 ที่ตั้งไว้ก่อนแปรญัตติและรายจ่ายหลังแปรญัตติ มีจำนวนเท่ากันคือ 45,360,000 บาท

ประธานสภา	ขอบคุณท่านสมพงศ์  ศรีเงิน เลขานุการแปรญัตติฯ ซึ่งมีอยู่ด้วยกัน 3 ประเด็นด้วยกัน1.คุณกมล  ฉิมรักษ์ ได้ยื่นแปรญัตติ แผนงานการศาสนาวัฒนธรรมและนันทนาการ งานกีฬาและนันทนาการ โครงการแข่งขันกีฬาต้านยาเสพติดหนองพ้อเกมส์ ตั้งไว้ 80,000 บาทขอตัดรายจ่ายทั้งโครงการและนำไปเพิ่มในแผนงานเคหะและชุมชน งานไฟฟ้าถนน งบลงทุน ค่าที่ดินและสิ่งก่อสร้าง โครงการก่อสร้างถนนคอนกรีตเสริมเหล็ก สายเกาะปาบ – ท่าพลับ หมู่ที่ 3 ประเด็นที่ 2แผนงานบริหารงานทั่วไป งานบริหารทั่วไป รายจ่ายเกี่ยวเนื่องกับการปฏิบัติราชการที่ไม่เข้าลักษณะรายจ่ายหมวดอื่นๆ โครงการฝึกอบรมเพิ่มประสิทธิภาพการปฏิบัติงานตามหลักการบริหารกิจการบ้านเมืองที่ดี ตั้งไว้ 100,000 บาท ขอตัดรายจ่ายทั้งโครงการและนำไปตั้งจ่ายเพิ่มในแผนงานเคหะและชุมชน งานไฟฟ้าถนน งบลงทุน ค่าที่ดินและสิ่งก่อสร้าง โครงการก่อสร้างถนนคอนกรีตเสริมเหล็ก สายเกาะปาบ – ท่าพลับ หมู่ที่ 3  ประเด็นที่ 3 แผนงานเคหะและชุมชน งานไฟฟ้าถนน งบลงทุน ค่าที่ดินและสิ่งก่อสร้าง โครงการก่อสร้างถนนคอนกรีตเสริมเหล็ก สายเกาะปาบ – ท่าพลับ หมู่ที่ 3 ตั้งไว้ 1,059,000 บาท ขอตัดรายจ่ายในส่วนของงานวัสดุคัดเลือกปรับพื้นทาง จำนวน 100,822.02 บาท ตามแบบประมาณราคา  และนำไปจ่ายในงานอื่นๆ ในโครงการก่อสร้างถนนคอนกรีตเสริมเหล็ก สายเกาะปาบ – ท่าพลับ หมู่ที่ 3 ในประเด็นของคุณกมล  ฉิมรักษ์ ซึ่งในรายระเอียดนั้นไม่ได้เขียนว่าขอสงวนไว้ต่อสภา เพราะฉะนั้นคงไม่ให้ผมวินิจฉัย ของคุณสมเกียรติก็ไม่ได้ยื่นไว้แล้วก็ไม่ได้มีอะไรขัดแย้งกัน เขาก็รับรองครับผู้บริหารก็เห็นด้วย ดูตามรายละเอียดก็ไม่ได้มีข้อขัดแย้งอะไร
สมเกียรติ  เกื้อชู	เรียนประธานสภา ผมนายสมเกียรติ  เกื้อชู สมาชิกสภาเขต 1 ครับสำหรับวันนี้ผมได้สงวนคำแปรญัตติครับ
ประธานสภา	แต่ในหนังสือนั้นไม่มีครับคำขอสงวนคำแปรญัตติครับ ผมว่าไปตามระเบียบครับ ผมว่าไม่มีความจำเป็นเพราะไม่ได้ขัดแย้งอะไรกันครับ ผมอนุโลมให้ครับ ต่อไปเป็นความเห็นชอบของคุณกมล ฉิมรักษ์ โครงการแข่งขันกีฬาต้านยาเสพติดหนองพ้อเกมส์ จำนวน 80,000 บาท เพื่อไปเพิ่มความยาวโครงการก่อสร้างถนนคอนกรีตเสริมเหล็ก สายเกาะปาบ – ท่าพลับ หมู่ที่ 3 ท่านสมาชิกสภาท่านใดเห็นชอบโปรดยกมือครับ
มติที่ประชุม			เห็นชอบ		9	เสียง
			ไม่เห็นชอบ	-	เสียง
			งดออกเสียง	2	คน คือ คุณสุชาติ  เทพโนรา,คุณปรีชา  ชาญเมธี
ประธานสภา	ต่อไปประเด็นที่ 2 ของคุณสมเกียรติ  เกื้อชู  โครงการฝึกอบรมเพิ่มประสิทธิภาพการปฏิบัติงานตามหลักการบริหารกิจการบ้านเมืองที่ดี ตั้งไว้ 100,000 บาทเพื่อไปเพิ่มความยาวโครงการก่อสร้างถนนคอนกรีตเสริมเหล็ก สายเกาะปาบ – ท่าพลับ หมู่ที่ 3 ท่านสมาชิกสภาท่านใดเห็นชอบโปรดยกมือครับ
มติที่ประชุม			เห็นชอบ		10	เสียง
			ไม่เห็นชอบ	-	เสียง
			งดออกเสียง	1	คน คือ คุณสุชาติ  เทพโนรา
ประธานสภา	ต่อไปลำดับที่ 3 โครงการก่อสร้างถนนคอนกรีตเสริมเหล็ก สายเกาะปาบ – ท่าพลับ หมู่ที่ 3 ตั้งไว้ 1,059,000 บาท ขอตัดรายจ่ายในส่วนของงานวัสดุคัดเลือกปรับพื้นทาง จำนวน 100,822.02 บาท ตามแบบประมาณราคา  และนำไปจ่ายในงานอื่นๆ ในโครงการก่อสร้างถนนคอนกรีตเสริมเหล็ก สายเกาะปาบ – ท่าพลับ หมู่ที่ 3 ท่านสมาชิกสภาท่านใดเห็นชอบโปรดยกมือครับ


มติที่ประชุม			เห็นชอบ		10	เสียง
			ไม่เห็นชอบ	-	เสียง
			งดออกเสียง	1	คน คือ คุณสุชาติ  เทพโนรา
ประธานสภา	ต่อไปเป็นวาระที่ 3 เรื่องการลงมติ ผมขอพัก 15 นาที ครับ
พัก 15 นาที
เลขานุการสภา	เรียนท่านประธานสภาได้ตรวจสอบบัญชีรายชื่อเข้าประชุมครบตรงกับบัญชีรายชื่อ จำนวนสมาชิกสภาเข้าร่วมประชุม 11 ท่าน ครบองค์ประชุมเชิญประธานสภาดำเนินการประชุมครับ	ครับวาระที่ 1,2 ก็ได้ผ่านไปเป็นที่เรียบร้อยแล้ว ต่อไปเป็นการพิจารณาวาระที่ 3 คือการลงมติเห็นชอบร่างเทศบัญญัติงบประมาณรายจ่ายประจำปีงบประมาณพ.ศ.2564 ครับ ท่านสมาชิกสภาท่านใดเห็นชอบร่างเทศบัญญัติงบประมาณรายจ่ายประจำปีงบประมาณพ.ศ.2564 โปรดยกมือครับ
มติที่ประชุม		เห็นชอบ			10	เสียง
			ไม่เห็นชอบ		0	เสียง
			งดออกเสียง		1	คน คือประธานสภา
ประธานสภา	ครับร่างเทศบัญญัติงบประมาณรายจ่ายประจำปีงบประมาณพ.ศ.2564 ก็ผ่านไปเป็นที่เรียบร้อยแล้ว ขอขอบคุณท่านสมาชิกทุกท่านครับ 
ระเบียบวาระที่ 4 	เรื่องอื่นๆ
ปิดประชุมเวลา 11.10 น.

